**PASKAIDROJUMA RAKSTS**

**Madonas novada pašvaldības 31.05.2022. saistošajiem noteikumiem Nr. 17**

**“****Grozījumi Madonas novada pašvaldības 21.12.2021. saistošajos noteikumos Nr.21 “Pirmsskolas vecuma bērnu reģistrācijas, uzņemšanas, atskaitīšanas un diennakts uzraudzības pakalpojuma sniegšanas kārtība Madonas novada pašvaldības izglītības iestādēs, kas īsteno pirmsskolas izglītības programmas””**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Izvērtējot esošo situāciju, līdzšinējo izglītības iestāžu pieredzi un ņemot vērā vairākus kritērijus izglītības iestādes darbības nodrošināšanā, tajā skaitā izglītības iestāžu pienākumu nodrošināt astoņu nedēļu atvaļinājumu pedagoģiskajiem darbiniekiem, adaptācijas perioda organizēšanu no jauna uzņemtajiem bērniem, topošo 1.klases skolēnu psihoemocionālo sagatavošanos pamatizglītības apguvei, normatīvajos aktos noteikto bērnu likumisko pārstāvju pienākumu neatstāt bērnu līdz septiņu gadu vecumam bez pieaugušā vai vismaz 13 gadus vecas personas klātbūtnes, ir nepieciešams pārskatīt termiņu datumam, līdz kuram pirmsskolas izglītības iestādēs uzturas bērni, kas kalendārajā gadā plāno uzsākt mācības 1.klasē, jo augusta mēnesī pirmsskolās uz adaptācijas periodu jau tiek uzņemti jaunie bērni, kā arī bērniem, kas uzsāks mācības 1.klasē, ir nepieciešams neliels pārtraukums pirms mācību uzsākšanas skolā. Nepieciešams arī noteikt izglītības iestāžu darba režīmu vasaras periodā. |
| 2. Īss saistošo noteikumu satura izklāsts | Grozījumi paredz, ka izglītības iestāde līdz 31. jūlijam izdod rīkojumu par bērna, kurš 1. septembrī uzsāks pamatizglītības ieguvi, atskaitīšanu no izglītības iestādes (pirmsskolas izglītības programmas apguves), vienlaikus paredzot, ka bērnam, kurš 1. septembrī uzsāks pamatizglītības ieguvi, bet kuram līdz 31. jūlijam vēl nav apritējuši pilni septiņi gadi, ir tiesības turpināt izglītības iestādes apmeklēšanu līdz 15.augustam.  Saistošie noteikumi papildināti ar punktu, kurā paredzētas izglītības iestādes tiesības vasaras mēnešos darbinieku atvaļinājuma laikā pārtraukt pedagoģisko procesu no divām līdz četrām nedēļām, trīs mēnešus iepriekš rakstveidā aptaujājot bērnu likumiskos pārstāvjus par bērna aprūpes nepieciešamību pašvaldības izglītības iestādes pedagoģiskā procesa pārtraukuma laikā. Izglītības iestādes vadītājam pedagoģiskā procesa pārtraukšanu saskaņos ar pašvaldību. |
| 3. Informācija par saistošo noteikumu ietekmi uz pašvaldības budžetu | Lēmumam nav tiešas ietekmes uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Neietekmē |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs A.Lungevičs